|  |  |
| --- | --- |
|  |  |
| Määrus | 30.12.2024 nr 40 |
| Kollektiivse esindushagi esitamiseks pädevate üksuste nimetamine |  |

Määrus kehtestatakse tarbijakaitseseaduse § 602 lõigete 1 ja 5 ning § 662 lõigete 1 ja 7 alusel.

**§ 1. Riigisisese kollektiivse esindushagi esitamiseks pädevad üksused**

Tarbijakaitseseaduse § 601 lõikes 2 sätestatud riigisisest kollektiivset esindushagi on Eesti kohtule pädev esitama:

1) Tarbijakaitse ja Tehnilise Järelevalve Amet;

2) Andmekaitse Inspektsioon tema vastutusvaldkonnas oleva õigusakti rikkumisest tulenevalt;

3) Finantsinspektsioon Finantsinspektsiooni seaduse § 2 lõikes 1 loetletud õigusaktide rikkumisest tulenevalt.

**§ 2. Piiriülese kollektiivse esindushagi esitamiseks pädevad üksused**

Tarbijakaitseseaduse § 661 lõikes 1 sätestatud piiriülest kollektiivset esindushagi on teise Euroopa Liidu liikmesriigi kohtule pädev esitama:

1) Tarbijakaitse ja Tehnilise Järelevalve Amet kõigi tarbijakaitseseaduse § 661 lõikes 3 nimetatud loetelus nimetatud Euroopa Liidu õigusaktide rikkumisest tulenevalt;

2) Andmekaitse Inspektsioon tema vastutusvaldkonnas olevate tarbijakaitseseaduse § 661 lõikes 3 nimetatud loetelus nimetatud Euroopa Liidu õigusaktide rikkumisest tulenevalt;

3) Finantsinspektsioon tema vastutusvaldkonnas olevate tarbijakaitseseaduse § 661 lõikes 3 nimetatud loetelus nimetatud Euroopa Liidu õigusaktide rikkumisest tulenevalt.

(allkirjastatud digitaalselt)

Erkki Keldo

majandus- ja tööstusminister

(allkirjastatud digitaalselt)

Maria Alajõe  
strateegia ja teenuste juhtimise asekantsler

kantsleri ülesannetes